da da la da da en sv da da da da da da da tr sv tr da de en da nl da da da da da da da da da da da da da da da da da da da fr da da da da da da da da da da da da da da da da da da da da da da da da da da da da da da de da nn da da da da da da en en en en en en en en en en en da da en en da en en da da da da da da da da da da da da da da da da da da da da da sv da da da da da da da da da da da da da da da da cs da da da da en en da da en da de de da da da en da en en da en en da da da da da ceb zh en de zh en da da da en da da en en da da da da da da da da da en da da da oc da da fi en zh ja zh da da da da da da
Næringsfattig kost øger risikoen for kræft
Oversigt over vitaminer, mineraler, omega-3, omega-6 og Q10
Vægttab der virker og holder i længden
Anti-aging med vitaminer og mineraler
Motion - vejen til bedre velvære
Næringsfattig kost øger risikoen for kræft
- og særlige næringsstoffer beskytter
Folk der regelmæssigt spiser en kost, som er fattig på næringsstoffer, har en større risiko for at få kræft. Det fremgår af et fransk studie, som er publiceret i PLOS Medicine. Forskerne foreslår derfor, at fødevarer får mærker, som hjælper forbrugerne til at vælge sundere fødevarer. Her i Norden har vi allerede ”Nøglehulsmærket”, men selvom man følger de officielle kostanbefalinger, kan det alligevel være svært at få nok D-vitamin og selen, som har flere kræftforebyggende mekanismer.
Hver tredje dansker får kræft, og kurven er ikke knækket. Tværtimod. Da kosten spiller en stor rolle, har britiske sundhedsmyndigheder udviklet et særligt diætindeks (FSAm-NPS), der afspejler fødevarernes mangel på næringsstoffer, og jo højere scoren er, jo lavere er den ernæringsmæssige kvalitet. Mélanie Deschasaux og hendes forskerteam, som er tilknyttet Det Franske Institut for Sundhed og Medicinsk Forskning har i samarbejde med WHO brugt dette system i deres nye studie, og de ser et stort potentiale, som kan fremme sundere valg af fødevarer og reducere risikoen for kræft.
Næringsfattig mad øger risikoen for de fleste kræftformer
Mélanie Deschasaux og hendes forskerteam analyserede data omkring fødevareindtaget og kræfttilfælde fra 471.495 voksne i perioden 1992-2014. Disse data kom fra en større europæisk befolkningsundersøgelse, EPIC, hvor der i den pågældende periode opstod 49.794 tilfælde af kræft – primært i bryst, prostata og tarm.
Forskerne analyserede deltagernes kost efter det særlige diætindeks, FSAm-NPS, for at afsløre eventuelle sammenhænge mellem scoren og risikoen for kræft.
Forskerne fandt, at der var en statistisk sammenhæng mellem en høj score, som indikerede mangel på næringsstoffer, og en højere risiko for brystkræft hos kvinder i overgangsalderen samt kræft i lever, tyktarm, endetarm, mave og lunger.
Studiets resultater havde dog en begrænsning, da der var tale om selvrapporterede fødevareindtag, som ikke altid er helt nøjagtige.
Ikke desto mindre antyder Mélanie Deschasaux og hendes forskerteam, at deres nye undersøgelse er solid nok til at fremme en bedre sundhedspolitik, hvor fødevarer får mærkater, som afspejler deres indhold af næringsstoffer eller mangel på samme.
Nøglehulsmærket er godt - men ikke nok i kræftforebyggelsen
Danmark, Norge og Sverige har i samarbejde indført Nøglehulsmærket, som skal guide forbrugerne i deres valg af sundere fødevarer. Nøglehulsmærket er en frivillig sag, og producenterne skal overholde en række kriterier med hensyn til indholdet. Det er kun fødevarer, som bidrager til en god og varieret kost, som kan blive mærket. Derfor kan slik, is, sodavand, chips og andre usunde fødevarer ikke blive mærket.
Men desværre rammer kræft også mange, der følger de officielle kostanbefalinger og går efter Nøglehulsmærket. I denne forbindelse peger forskningen mest på D-vitamin og selen, som det er svært at få nok af gennem den sunde kost, og som har flere kræftforebyggende egenskaber.
Mangel på D-vitamin øger risikoen for kræft og tidlig død med 30-40 procent
På vore breddegrader er sommersolen den vigtigste kilde til D-vitamin. Men gennem de sidste årtier er mangel blevet mere og mere udbredt på grund af flere indendørs timer, faktorcremer og længere tids brug af kolesterolsænkende medicin. Desuden har ældre, diabetikere og folk, der er mørke i huden, vanskeligere ved at danne D-vitamin.
Et lavt indhold af D-vitamin i blodet øger risikoen for flere kræftformer samt tidlig død med hele 30-40 procent. Det fremgår af en stor dansk undersøgelse, som har været publiceret i det ansete lægetidsskrift British Medical Journal.
Blodets indhold af D-vitamin er afgørende for forebyggelsen
På den anden side kan et højt indhold af D-vitamin i blodet reducere risikoen for flere kræftformer. Det fremgår af et studie, hvor man har undersøgt en større gruppe voksne japanere. Gennem de sidste årtier har adskillige undersøgelser afsløret D-vitaminets rolle i forebyggelsen af brystkræft, tyktarmskræft og andre kræftformer. Meget tyder desuden på, at vi behøver mere end de officielle anbefalinger, hvis vi ønsker en kræftforebyggende virkning.
Vidste du at kvinder, som udsættes for meget sol og dermed danner mere D-vitamin, har halv så stor risiko for at udvikle brystkræft sammenlignet med dem, som får mindre sol?
Mere D-vitamin end officielle anbefalinger
De officielle anbefalinger, RI, er 5 mikrogram for voksne. Men mange forskere hævder nu, at det reelle behov ligger meget højere, og anbefalingerne svinger fra 30 - 100 mikrogram daglig. Det er let at danne 30-100 mikrogram på en god sommerdag, hvis huden er lys. Da en almindelig sund kost som allerede nævnt kun bidrager med begrænsede mængder D-vitamin, er der brug for tilskud i hele vinterhalvåret og i andre situationer, hvor man ikke selv kan danne nok fra sollyset.
Da D-vitaminet er et fedtopløseligt vitamin, får vi den bedste udnyttelse i tilskud som kapsler og levertran, hvor D-vitaminet er bundet til olie.
D-vitamin kan forebygge kræft gennem følgende mekanismer:
Har indflydelse på mange genaktiviteter
Hæmmer nydannelsen af blodkar i svulster (angiogenese)
Får syge celler til at begå selvmord (apoptose)
Reducerer uhæmmet celledeling og metastaser
Bidrager til et velfungerende immunforsvar, der bør destruere kræftceller
Modvirker lokale inflammationer, som er et fællestræk for mange kræftformer
Selvom vi spiser sundt, kan det være svært at få nok selen
Selen indgår i omkring 30 forskellige selenoproteiner, der blandt andet har betydning for energiomsætningen og som vigtige antioxidanter, der beskytter cellerne mod oxidativ stress og DNA-skader.
Selen findes især i fisk, skaldyr, indmad, æg, mejeriprodukter og paranødder i forskellige organiske forbindelser. Men danske afgrøder er generelt fattige på selen, da jorden er udpint. Vi kan heller ikke få nok selen ved at spise fisk og skaldyr fem dage om ugen. Det fremgår af en undersøgelse, som er foretaget af forskere fra blandt andet Kræftens Bekæmpelse.
Tilskud med selengær reducerer kræftdødsfald med 50 procent
Allerede i 1996 dokumenterede den amerikanske kræftforsker, professor Larry Clark i det opsigtsvækkende forsøg, NPC (National Prevention of Cancer), at tilskud med selengær kunne mindske risikoen for flere kræftformer. Blandt de forsøgsdeltagere, der fik selengær, var der nemlig:
58 % færre tilfælde af kræft i tyk- og endetarm
63 % færre tilfælde af kræft i prostata
46 % færre tilfælde af lungekræft
Alt i alt 50 % færre kræftdødsfald
Siden har andre studier vist, at mangel på selen i kosten øger risikoen for flere kræftformer, og at tilskud med selengær reducerer risikoen for flere kræftformer.
Selen reducerer også risiko for brystkræft
Større undersøgelser har afsløret, at forskellen i blodets selenindhold mellem brystkræftpatienter og raske eksisterer længe før, sygdommen viser sig. Denne viden er meget relevant, da kræft ofte er flere år om at udvikle sig.
Tilskud med selenmethionion virker ikke, og forsøg vildleder
I det såkaldte SELECT studie gav man også tilskud med selen samt E-vitamin. Men her var der ingen kræftforebyggende virkning. Det skyldes blandt andet, at forskerne gav selentilskud i form af selenmethionin, der i modsætning til selengær ikke har vist særlige resultater mod kræft. Og desuden var E-vitaminet syntetisk.
Derfor er det misvisende, at henvise til SELECT studiet og bruge det til at fraråde tilskud med selen i kræftforebyggelsen. Man burde derimod oplyse, at tilskud med selenmethionin ikke kan forventes at have nogen effekt, og i stedet anbefale tilskud med selengær.
Selengær beskytter mod kræft i prostata
Ifølge en undersøgelse fra DTU, Danmarks Tekniske universitet, kan en daglig tilførsel på 200 mikrogram selengær sænke risikoen for kræft i prostata. Denne dosis ligger langt over Fødevarestyrelsens anbefalede daglige tilførsel på 55 mikrogram.
Kompensation for dalende selenindtag er nødvendigt i kræftforebyggelsen
Det antages, at omkring 20 procent af den danske befolkning indtager mindre selen end referenceindtaget, RI som er på 55 mikrogram. Men selvom vi får denne mængde daglig, er det alligevel ikke nok til at mætte selenoprotein P, der er en vigtig markør for kroppens selenstatus. For at mætte selenoprotein P skal man have omkring 100 mikrogram selen om dagen, og det er omkring det dobbelte af de officielle anbefalinger.
I forbindelse med tilskud kan det svare sig at vælge selengær, da denne form indeholder flere forskellige selenforbindelser, der har lighed med variationen i selenrig kost.
I kræftforebyggelsen kræver det, at vi får nok selen, så det kan mætte de forskellige selenoproteiner, der har følgende funktioner:
Kraftige antioxidanter, der beskytter cellerne mod frie radikaler
Neutraliserer miljøgifte som kviksølv
Hæmmer nydannelsen af blodkar i svulster (angiogenese)
Få syge celler til at begå selvmord (apoptose).
Bidrager til et velfungerende immunforsvar
Er amerikanerne længere fremme end os?
I USA er lovgivningen omkring kosttilskud ikke så restriktiv. Selentilskud må for eksempel have følgende anprisning: Selen kan muligvis reducere risikoen for visse kræftformer.
Mélanie Deschasaux et al. Nutritional quality of foods as represented by te FSAm-NPS nutrient profiling system underlying te Nutri-Score label and cancer risk in Europe: Results from te EPIC prospective cohort study. PLOS Medicine 2018
Sanjeev Budhathoki et al. Plasma 25-hydroxyvitamin D concentration and subsequent risk of total and site specific cancers in Japanese population: large case-cohort study within Japan Public Health Center-based Prospective Study cohort. BMJ, 2018
Science News. Higher Vitamin D levels may be linked to lower risk of cancer. ScienceDaily March 2018
Shoaib Afzal et al. Genetically low vitamin D concentration and increased mortality: Mendelian randomization analysis in three large cohorts. BMJ 2015
New Links between selenium and cancer prevention. HRB. December 2017
Clark LC et al: Effects of Selenium Supplementation for Cancer Prevention in Patients with Carcinoma of te Skin. JAMA: 1997.
Klein EA et al. Vitamin E and te risk of prostate cancer: Te Selenium and Vitamin E Cancer Prevention Trial (SELECT). JAMA 2011.
Schrauzer GN, et al. Selenium in te blood of Japanese and American women with and without breast cancer and fibrocystic disease. Jpn J Cancer res. 1985
Lutz Shomburg. Dietary Selenium and Human Health. Nutrients 2017
hvis du vil vide mere om selen
TIP! Se også de relaterede artikler
Yngre voksnes udbredte mangel på vitaminer og mineraler
Usunde kostvaner er skyld i de fleste dødsfald
Disse fire næringsstoffer er nødvendige, hvis du vil undgå forkølelse, influenza og tilstødende infektioner
Hudpleje og flot teint kræver stærke antioxidanter og fedtsyrer hele livet
Aldringsprocesser hæmmer udnyttelse af flere livsvigtige næringsstoffer
Kan tidlig intervention med D-vitamin, selen og zink øge immunforsvarets resistens mod COVID-19?
Vegetarkost mangler vigtige næringsstoffer
Nyt studie: Flere vegetarer får slagtilfælde
Ny undersøgelse: De fleste kosttilskud hjælper ikke på hjertesundheden eller levetiden for kvaliteten er altafgørende
HIV-patienter har øget risiko for at mangle D-vitamin og selen
Tilskud med D-vitamin, magnesium og zink har terapeutiske potentiale i forebyggelse og som led i behandling af COVID-19 og andre virusinfektioner
ADHD: Tilskud med vitaminer og mineraler viser positiv effekt på følelsesmæssige forstyrrelser og vækst
Hvorfor er det bedre for sundheden at opvarme visse grønsager?
Får du nok mineraler til immunforsvaret?
D-vitamin beskytter mod tarmkræft
Er du træt og uoplagt?
Din mad kan mangle op til 40 % af livsvigtige næringsstoffer
Udbredt mangel på vitaminer og mineraler hos ældre
PCOS skyldes ofte mangel på enkelte næringsstoffer
Calciumtilskud er forbundet med kræft og åreforkalkning
Læs om immunforsvaret og hvordan immunforsvaret kan rustes med de vitaminer og mineraler, som det er svært at få nok af gennem den sunde kost
» Mangel på selen i jorden hænger sammen med livsfarlige reaktioner på COVID-19
» Nyhed: Intravenøs behandling med zink til COVID-19 patienter
» Kan tilskud med D-vitamin beskytte mod COVID-19 og andre infektioner?
» Krigen mod COVID-19 kræver fire vigtige næringsstoffer, som mange mangler
» Coronainfektion og nyt håb: C-vitamin til forebyggelse og intravenøs behandling ved livstruende komplikationer
» Mangel på selen øger risikoen for virusinfektioner og at de bliver farligere!
» Mangel på D-vitamin øger risikoen for virusinfektioner og tilstødende komplikationer
» Husk at få nok selen til immunforsvaret - hele livetHusk at få nok selen til immunforsvaret - hele livet
» Styrk immunforsvaret med C-vitamin
» D-vitamin forebygger influenza og luftvejsinfektioner
» Selen kan forebygge infektioner og kræft
- men forskere advarer om faldende indtag
» Zink modvirker infektioner, eksem og herpes
- og mangler er udbredt
frie radikaler og antioxidanter
oxidativ stress og inflammation
Sakset fra magasinet Helse
healthandscience.eu sætter fokus på den udbredte mangel på D-vitamin, som både kræver mere fokus i forebyggelse og behandling.
Klik her, og se alle artikler om D-vitamin
Kært barn har mange navne
Q10 optræder under så mange forskellige navne, at man nemt løber sur i det. Her er en oversigt over de to Q10-formers mange synonymer:
◊ Oxideret Q10  ◊ Normalt Q10 ◊ CoQ10 ◊ Q ◊ Ubikinon ◊ Ubiquinon ◊ Ubidecarenon
◊ Reduceret Q10 ◊ Aktivt Q10 ◊ CoQH ◊ Ubikinol ◊ Ubiquinol ◊ QH ◊ QH2 ◊ QX
Er der i grunden nogen forskel? Er ubiqinol bedre end ubiqinon?
Ubiquinon eller Ubiquinol spiller det i grunden nogen rolle?
Klik her og se...
et kort uddrag fra programmet Sundhedsmagasinet på DR1 om danskernes mangel på D-vitamin, og myndighedernes manglende vilje til at gøre noget ved problemet.
Tjek før du køber et Q10 produkt:
Optagelighed og dokumentation er nøglen
Undersøgelser har vist, at den bedste optagelighed opnås, når det aktive stof er opløst i en form for olie og indkapslet i bløde, lystætte (lys kan ødelægge Q10) gelatinekapsler. Mange præparater opfylder umiddelbart dette krav, uden at de nødvendigvis har samme høje optagelighed. Den eneste måde du kan sikre dig at produktet er virksomt med høj optagelighed og er et sikkert produkt er at kontakte producenten og bede om at få tilsendt dokumentation for:
- at produktets Q10-indhold ikke er i krystalform
Q10-råvaren består af krystaller som ikke optages nemt i kroppen. Derfor er det vigtigt at deres Q10 er omdannet til en homogen og letoptagelig form, der sikrer en høj optagelighed af Q10 i kroppen. Dvs Q10 er blandet med olie og de har teknikken og patenterede metode til at frigøre Q10-molekylerne fra krystal-formen.
- at deres Q10 er natur-identisk
Det vil sige, at Q10-molekylerne i produktet er helt identiske med den Q10 som kroppen selv fremstiller i en beskeden mængde. Kroppen skelner derfor ikke mellem produktets Q10 og kroppens egen produktion af Q10.
Ligeledes kan du undersøge om produktet også sælges som lægemiddel, da der stilles strenge krav til kvalitet og kontrol samt krav om de nødvendige optagelighedsstudier for at opnå lægemiddel-godkendelse.
Det er også af betydning om produktet er anvendt i forskning, da det kræver fremstilling under farmaceutisk kontrol efter lægemiddelforskrifter.
Vælg dit kosttilskud med omhu
Spørg efter produkter der er dansk produceret og som via forskning kan bevise optagelighed og dermed virkning, så er du sikker på
◊ at de aktive stoffer er tilstede i de rette mængder
◊ at de optages i kroppen
◊ at de virker efter hensigten
◊ at de er sikre at indtage
International Coenzyme Q10 Association
Toolmaster.dk - Hjemmesider, webshops & søgemaskineoptimering